ddrg/super_eurlex huggingface dataset:
Odločba Komisije

z dne 8. junija 1994

o dajanju na trg proizvoda, ki vsebuje gensko spremenjeni organizem, semena na herbicid odporne sorte tobaka ITB 1000 OX, v skladu s členom 13 Direktive Sveta 90/220/EGS

(94/385/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/220/EGS z dne 23. aprila 1990 o namernem sproščanju gensko spremenjenih organizmov (GSO) v okolje [1] in zlasti člena 13 Direktive,

ker v skladu z delom C Direktive Sveta 90/220/EGS obstaja postopek Skupnosti, ki omogoča pristojnemu organu države članice, da dovoli dajanje proizvodov, ki vsebujejo GSO, na trg;

ker je bila za dajanje takšnega proizvoda (sorte tobaka, odporne na herbicid) na trg vložena prijava pri pristojnem organu države članice;

ker je zato pristojni organ Komisiji poslal spis o tem s pozitivnim mnenjem;

ker je Komisija poslala spis pristojnim organom vseh držav članic; ker so pristojni organi nekaterih držav članic ugovarjali navedenemu spisu;

ker se zato v skladu s členom 13(3) zahteva od Komisije, da odloči v skladu s postopkom, določenim v členu 21 Direktive 90/220/EGS;

ker se po Direktivi 90/220/EGS presojajo samo tveganja, povezana s sproščanjem gensko spremenjenih vrst tobaka;

ker poleg tega dovoljenje za kemične herbicide, ki se uporabljajo za rastline, in ocena vpliva njihove uporabe na okolje sodita v področje veljavnosti Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [2] in ne v področje veljavnosti Direktive Sveta 90/220/EGS;

ker je Komisija po pregledu spisa in ob upoštevanju vseh informacij, ki so jih predložili organi držav članic, vključno z natančnimi rezultati pregledov, ugotovila, da dajanje na trg in gojenje na herbicid bromoxynil odporne sorte tobaka ne pomenita pomembnega potencialnega tveganja za zdravje ljudi in okolje v smislu Direktive 90/220/EGS;

ker zato Komisija lahko ugodno odloči glede dajanja navedenega proizvoda na trg na podlagi Direktive 90/220/EGS;

ker je ta odločba v skladu z mnenjem Odbora predstavnikov držav članic, ustanovljenega po členu 21 Direktive 90/220/EGS,

SPREJELA NASLEDNJO ODLOČBO:

Člen 1

S tem se odloči, da francoski organi dovolijo dajanje na trg naslednjega proizvoda, ki ga je prijavila Société nationale d'exploitation industrielle des tabacs et allumettes (Seita) (številka prijave: C/F/93/08–02):

Semena gensko spremenjenega Nicotiana tabacum (domače ime: tobak), sorta tobaka ITB 1000 OX, moški neplodni hibrid, ki je odporen na herbicid bromoxynil in vsebuje nitrilazni gen Klebsiella ozaenae, promotor RuBisCO SSU Helianthus annuus in zaključno zaporedje gena sintaze nopalina Agrobacterium tumefaciens pTiA6.

Člen 2

Ta odločba je naslovljena na države članice.

V Bruslju, 8. junija 1994

Za Komisijo

Yannis Paleokrassas

Član Komisije

[1] UL L 117, 8.5.1990, str. 15.

[2] UL L 230, 19.8.1991, str. 1.

--------------------------------------------------
Odločba Komisije

z dne 14. oktobra 1994

o spremembi Odločbe 94/621/ES o nekaterih ukrepih v zvezi z ribiškimi proizvodi in školjkami s poreklom in izvorom iz Albanije

(Besedilo velja za EGP)

(94/671/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali, ki vstopajo v Skupnost iz tretjih držav in o spremembi Direktiv 89/662/EGS, 90/425/EGS in 90/675/EGS [1], kakor je bila nazadnje spremenjena z Odločbo 92/438/EGS [2], in zlasti člena 18 Direktive,

ob upoštevanju Direktive Sveta 90/675/EGS z dne 10. decembra 1990 o načelih za organizacijo veterinarskih pregledov proizvodov, ki vstopajo v Skupnost iz tretjih držav [3], kakor je bila nazadnje spremenjena z Direktivo 92/118/EGS [4], in zlasti člena 19 Direktive,

ker so bili v Albaniji zabeleženi primeri kolere;

ker lahko prisotnost kolere v Albaniji predstavlja resno nevarnost za javno zdravje;

ker je Komisija z Odločbo 94/621/ES [5] sprejela potrebne ukrepe v zvezi z ribiškimi proizvodi in školjkami;

ker je treba zaščitne ukrepe razširiti na polže, žabe in proizvode iz njih;

ker so ukrepi, predvideni s to odločbo v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Odločba 94/621/EGS se spremeni:

1. Naslov se nadomesti z naslednjim:

"Odločba Komisije z dne 20. septembra 1994 o zaščitnih ukrepih v zvezi z nekaterimi živimi živalmi in živalskimi proizvodi s poreklom ali izvorom iz Albanije"

2. Člen 1 se nadomesti z naslednjim:

"Člen 1

Države članice prepovejo uvoz ribiških proizvodov, školjk, polžev, žab in proizvodov iz njih s poreklom ali izvorom iz Albanije."

Člen 2

Države članice spremenijo ukrepe, ki jih uporabljajo za uvoz, da jih uskladijo s to odločbo. O tem obvestijo Komisijo.

Člen 3

Ta odločba je naslovljena na države članice.

V Bruslju, 14. oktobra 1994

Za Komisijo

René Steichen

Član Komisije

[1] UL L 268, 24.9.1991, str. 56.

[2] UL L 243, 25.8.1992, str. 27.

[3] UL L 373, 31.12.1990,

str. 1.

[4] UL L 62, 15.3.1993, str. 49.

[5] UL L 246, 21.9.1994, str. 25.
Sklep Sveta

z dne 27. junija 1994

o odobritvi izmenjave pisem med Evropsko skupnostjo in Republiko Bolgarijo o spremembi Začasnega sporazuma o trgovini in trgovinskih zadevah med Evropsko gospodarsko skupnostjo in Skupnostjo za premog in jeklo na eni strani in Republiko Bolgarijo na drugi strani in o spremembi Evropskega sporazuma o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani, oba kakor sta bila spremenjena z Dodatnim protokolom, podpisanim 21. decembra 1993

(94/391/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti, zlasti člena 113 v zvezi s členom 228(2) Pogodbe,

ob upoštevanju Evropskega sporazuma, ki sta ga pogodbenici podpisali 8. marca 1993 [1], kakor je bil spremenjen z Dodatnimi protokolom, podpisanim 21. decembra 1993 [2],

ob upoštevanju Začasnega sporazuma, ki sta ga pogodbenici podpisali 10. decembra 1993 [3], kakor je bil spremenjen z Dodatnim protokolom, sklenjenim 21. decembra,

ob upoštevanju predloga Komisije,

ker bi Začasni sporazum moral začeti veljati 1. junija 1993;

ker je začel Začasni sporazum veljati 31. decembra 1993;

ker Začasni sporazum predvideva količinske koncesije;

ker je zato primerno, da se nekatere kvote ali plafoni, ki so se dodelili za 1993, a jih Bolgarija zaradi poznega začetka veljavnosti sporazuma ni mogla uporabljati, prenesejo na naslednja leta;

Ker je Komisija v imenu Skupnosti v ta namen s pogajanji uskladila izmenjavo pisem o spremembi Začasnega sporazuma o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani in Republiko Bolgarijo na drugi strani, kakor je bil spremenjen z Dodatnim protokolom, ki sta ga pogodbenici podpisali 21. decembra 1993, in o spremembi Evropskega sporazuma o pridružitvi med Evropskimi skupnostmi in njihovimi državami članicami na eni strani in Republiko Bolgarijo na drugi strani, podpisanega 8. marca 1993 in spremenjenega z Dodatnim protokolom, sklenjenim med pogodbenicami 21. decembra 1993,

ker je izmenjavo pisem treba potrditi,

SKLENIL:

Člen 1

Izmenjava pisem o spremembi Začasnega sporazuma o trgovini in trgovinskih zadevah med Evropsko gospodarsko skupnostjo in Evropsko skupnostjo za premog in jeklo na eni strani ter Republiko Bolgarijo na drugi strani in o spremembi Evropskega sporazuma med Evropskimi skupnostmi in njihovimi državami članicami na eni strani in Republiko Bolgarijo na drugi strani se odobri v imeni Skupnosti.

Besedilo izmenjave pisem je priloženo temu sklepu.

Člen 2

Predsednika Sveta se s tem sklepom pooblasti, da imenuje osebo, pooblaščeno za podpis izmenjave pisem v imenu Evropske skupnosti.

Uradno obvestilo o dokončanju vseh potrebnih postopkov da v imenu Evropske skupnosti predsednik Sveta.

V Luxembourgu, 27. junija 1994

Za Svet

Predsednik

C. Simitis

[1] Evropski sporazum še ni objavljen v Uradnem listu.

[2] UL L 25, 29.1.1994, str. 27.

[3] UL L 323, 23.12.1993, str. 2.

--------------------------------------------------
Sklep Sveta

z dne 21. februarja 1994

o sklenitvi Konvencije o varstvu morskega okolja območja Baltiškega morja (Helsinške konvencije, kakor je bila revidirana leta 1992) v imenu Skupnosti

(94/157/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 130s v povezavi s prvim pododstavkom člena 228(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

ker je Komisija v imenu Skupnosti sodelovala pri pogajanjih pri pripravi osnutka Helsinške konvencije, kakor je bila revidirana leta 1992;

ker je bila Konvencija podpisana v imenu Skupnosti 24. septembra 1992;

ker Konvencija določa okvir za regionalno sodelovanje, da bi zagotovili ekološko sanacijo Baltiškega morja za samoobnavljanje njegovega morskega okolja in ohranitev njegovega ekološkega ravnovesja;

ker je Skupnost sprejela ukrepe na področju uporabe Konvencije in mora na tem področju ukrepati na mednarodni ravni;

ker okoljska politika Skupnosti prispeva k uresničevanju ciljev ohranjanja, varstva in izboljšanja kakovosti okolja, varovanja zdravja ljudi ter skrbne in preudarne rabe naravnih virov;

ker je cilj okoljske politike Skupnosti visoka stopnja varstva; ker temelji na previdnostnem načelu in na načelih, da je potrebno preventivno ukrepanje, da je treba okoljsko škodo odpravljati prednostno pri viru in da naj plača onesnaževalec;

ker Skupnost in države članice v okviru svojih pristojnosti sodelujejo s tretjimi državami in pristojnimi mednarodnimi organizacijami;

ker bo sklenitev Konvencije s strani Skupnosti prispevala k uresničevanju ciljev, določenih v členu 130r Pogodbe,

SKLENIL NASLEDNJE:

Člen 1

Konvencija o varstvu morskega okolja območja Baltiškega morja (Helsinška konvencija, kakor je bila revidirana leta 1992), podpisana 24. septembra 1992 v Helsinkih na Finskem, se s tem odobri v imenu Evropske skupnosti.

Besedilo konvencije je priloženo k temu sklepu.

Člen 2

Predsednik Sveta deponira listino o odobritvi pri finski vladi v skladu s členom 38 Konvencije.

V Bruslju, 21. februarja 1994

Za Svet

Predsednik

Th. Pangalos

[1] UL C 226, 21.8.1993, str. 8.

[2] UL C 315, 22.11.1993.

[3] UL C 34, 2.2.1994, str. 5.

--------------------------------------------------
Odločba Komisije

z dne 17. decembra 1993

o tretji spremembi Odločbe Komisije 93/197/EGS o pogojih zdravstvenega varstva živali in izdajanju veterinarskih spričeval za uvoz registriranih kopitarjev in kopitarjev za pleme in proizvodnjo

(93/682/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 90/426/EGS z dne 26. junija 1990 o pogojih v zvezi z zdravstvenim varstvom živali, ki ureja gibanje in uvoz kopitarjev iz tretjih držav [1], kakor je bila nazadnje spremenjena z Direktivo 92/36/EGS [2], in zlasti členov 15(a) in 16 Direktive,

ker Odločba Komisije 93/197/EGS [3], kakor je bila nazadnje spremenjena z Odločbo 93/510/EGS [4], določa pogoje v zvezi z zdravstvenim varstvom živali in izdajanju veterinarskih spričeval pri uvozu registriranih kopitarjev in kopitarjev za pleme in proizvodnjo;

ker so države članice pri uvozu kopitarjev iz vzhodne Evrope naletele na nekatere probleme, zlasti kar zadeva zanesljivost laboratorijskih testov, ki jih je treba opraviti ob uvozu takih živali;

ker je zato treba predvideti, da se taki testi opravijo v laboratoriju, ki ga v ta namen odobri pristojni organ namembne države članice;

ker so ukrepi, predvideni v tej odločbi v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

V Prilogi II k Odločbi 93/197/EGS se opomba pod črto (5) v zdravstvenem spričevalu B nadomesti z naslednjim besedilom:

"(5) Za države, ki jih zajema to spričevalo, razen Avstralije, Cipra in Nove Zelandije, mora laboratorijske teste opraviti laboratorij, ki ga odobri namembna država članica. Rezultati testov, ki jih potrdi laboratorij, morajo biti priloženi veterinarskem spričevalu, ki spremlja žival."

Člen 2

Ta odločba je naslovljena na države članice.

V Bruslju, dne 17. decembra 1993

Za Komisijo

René Steichen

Član Komisije

[1] UL L 224, 18.8.1990, str. 42.

[2] UL L 157, 10.6.1992, str. 28.

[3] UL L 86, 6.4.1993, str. 16.

[4] UL L 238, 23.9.1993, str. 45.
Sklep Sveta

z dne 23. novembra 1993

o sklenitvi Sporazuma med Evropsko skupnostjo in Romunijo o vzajemni zaščiti in nadzoru imen vin

(93/726/ES)

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti in zlasti člena 113 Pogodbe,

ob upoštevanju predloga Komisije,

ker bo s pomočjo Sporazuma o vzajemni zaščiti in nadzoru imen vin, o katerem sta se izpogajali Evropska skupnost in Romunija, lažje povečati učinkovitost ukrepov za odpravo nelojalne trgovinske konkurence, zagotoviti večjo stopnjo varstva potrošnikov in pospešiti trgovino z vinom med pogodbenicama; ker je zato zaželeno, da se navedeni sporazum odobri;

ker je treba Komisijo zaradi lažjega izvajanja nekaterih določb Sporazuma pooblastiti za sprejem potrebnih tehničnih prilagoditev v skladu s postopkom, predpisanim v členu 83 Uredbe Sveta (EGS) št. 822/87 z dne 16. marca 1987 o skupni ureditvi trga za vino [1];

ker so določbe Sporazuma neposredno vezane na ukrepe v okviru skupne trgovinske in kmetijske politike, je navedeni sporazum treba skleniti na ravni Skupnosti,

SKLENIL:

Člen 1

Sporazum med Evropsko skupnostjo in Romunijo o vzajemni zaščiti in nadzoru imen vin ter protokol in deklaracije v Prilogi k Sporazumu, se odobrijo v imenu Skupnosti.

Besedilo pravnih aktov, navedenih v prvem odstavku, je priloženo k temu sklepu.

Člen 2

Predsednik Sveta je pooblaščen, da imenuje osebo, pooblaščeno za podpis Sporazuma in deponiranje listine o odobritvi s strani Skupnosti.

Predsednik Sveta opravi uradno obvestitev, predvideno v členu 19(1) Sporazuma.

Člen 3

Za namen izvajanja člena 13 Sporazuma je Komisija v skladu s postopkom iz člena 83 Uredbe (EGS) št. 822/87 pooblaščena za sklepanje aktov o potrebnih spremembah Sporazuma.

Člen 4

Ta sklep se objavi v Uradnem listu Evropskih skupnosti.

V Bruslju, 23. novembra 1993

Za Svet

Predsednik

M. Smet

[1] UL L 84, 27.3.1987, str. 1. Uredba, kakor je bila nazadnje spremenjena z Uredbo (EGS) št. 1566/93 (UL L 154, 25.6.1993, str. 39).
Odločba Komisije

z dne 28. julija 1993

o obrazcih sporočanja nacionalnih programov po členu 17 Direktive Sveta 91/271/EGS

(93/481/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske Skupnosti,

ob upoštevanju Direktive Sveta 91/271/EGS z dne 21. maja 1991 o čiščenju komunalne odpadne vode [1], zlasti člena 17(4) Direktive,

ker so države članice obvezane, da sestavijo poročilo o svojem nacionalnem programu za izvajanje Direktive Sveta 91/271/EGS na podlagi obrazcev, ki jih sestavi Komisija po postopku iz člena 18 Direktive;

ker so ukrepi, predvideni s to odločbo, v skladu z mnenjem odbora, ustanovljenega po členu 18 navedene direktive.

SPREJELA NASLEDNJO ODLOČBO:

Člen 1

S tem se sprejmejo obrazci iz Priloge.

Člen 2

Ta odločba je naslovljena na države članice.

V Bruslju, 28. julija 1993.

Za Komisijo

Yannis Paleokrassas

Član Komisije

[1] UL L 135, 30.5.1991, str. 40.

--------------------------------------------------

PRILOGA

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
Odločba Komisije

z dne 22. julija 1993

o določitvi davkov, povezanih s proizvodnjo in uvozom, za namene izvajanja člena 1 Direktive Sveta 89/130/EGS, Euratom o usklajevanju načinov za obračunavanje bruto nacionalnega proizvoda po tržnih cenah

(93/454/EGS, Euratom)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Pogodbe o ustanovitvi Evropske skupnosti za atomsko energijo,

ob upoštevanju Direktive Sveta 89/130/EGS, Euratom z dne 13. februarja 1989 o usklajevanju načinov za obračunavanje bruto nacionalnega proizvoda po tržnih cenah [1], in zlasti člena 1 Direktive,

ker je v skladu s členom 1 Direktive 89/130/EGS, Euratom, za določitev bruto nacionalnega proizvoda po tržnih cenah (BNPtc) potrebno razjasniti opredelitev davkov, povezanih s proizvodnjo in uvozom, kot se uporablja za namene Evropskega sistema integriranih ekonomskih računov;

ker so ukrepi, predvideni v tej odločbi, skladni z mnenjem Odbora, ustanovljenega s členom 6 Direktive 89/130/EGS, Euratom,

SPREJELA NASLEDNJO ODLOČBO:

Člen 1

Za namene izvajanja člena 1 Direktive 89/130/EGS, Euratom veljajo opredelitve davkov, povezanih s proizvodnjo in uvozom iz Priloge k tej odločbi.

Člen 2

Ta odločba je naslovljena na države članice.

V Bruslju, dne 22. julija 1993

Za Komisijo

Henning Christophersen

Podpredsednik

[1] UL L 49, 21.2.1989, str. 26.

--------------------------------------------------

PRILOGA

Za namene izvajanja člena 1 Direktive 89/130/EGS, Euratom sta naslednji točki namenjeni razjasnitvi člena 2 te direktive, glede opredelitev DDV na proizvode (R21) in davki na uvoz brez DDV (R29).

Kadar plačajo gospodinjstva DDV državi in institucijam Evropske skupnosti, se DDV evidentira pod "DDV na proizvode" (R21).

Davki na uvoz brez DDV, ki jih plačajo gospodinjstva državi in institucijam Evropske skupnosti, se evidentirajo pod "Davki povezani z uvozom, brez DDV" (R29).

--------------------------------------------------
Sklep Sveta

z dne 14. decembra 1992

o sklenitvi Protokola o spremembi k Evropski konvenciji za zaščito rejnih živali

(92/583/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju mnenja Ekonomsko-socialnega odbora [2],

ker je s Sklepom 78/923/EGS [3] Skupnost odobrila Evropsko konvencijo za zaščito rejnih živali, v nadaljevanju "Konvencijo"; ker je Skupnost deponirala svojo listino o odobritvi;

ker je Odbor ministrov Sveta Evrope 15. novembra 1991 sprejel Protokol o spremembi Konvencije, da bi upošteval tehnični in znanstveni razvoj v živinoreji;

ker lahko razlike med nacionalnimi zakonodajami o zaščiti rejnih živali povzročijo neenake pogoje konkurence in lahko posledično neposredno vplivajo na pravilno delovanje skupnega trga;

ker Konvencija zajema zadeve, ki sodijo v področje uporabe skupne kmetijske politike;

ker sodelovanje Skupnosti tako prispeva k dosegi ciljev Skupnosti,

ker bi bilo treba zato odobriti Protokol o spremembi,

SKLENIL NASLEDNJE:

Člen 1

Protokol o spremembi Evropske konvencije za zaščito rejnih živali se s tem v imenu Skupnosti odobri.

Besedilo Protokola je priloženo k temu sklepu.

Člen 2

Predsednik Sveta deponira listino o odobritvi v skladu s členom 6(4) Protokola o spremembi.

V Bruslju, 14. decembra 1992

Za Svet

Predsednik

J. Gummer

[1] UL C 337, 21.12.1992.

[2] UL C 332, 16.12.1992, str. 24.

[3] UL L 323, 17.11.1978, str. 12.

--------------------------------------------------

PROTOCOL OF AMENDMENT TO THE EUROPEAN CONVENTION FOR THE PROTECTION OF ANIMALS KEPT FOR FARMING PURPOSES

PROTOCOLE D'AMENDEMENT A LA CONVENTION EUROPEENNE SUR LA PROTECTION DES ANIMAUX DANS LES ELEVAGES

+++++ TIFF +++++

+++++ TIFF +++++

+++++ TIFF +++++

--------------------------------------------------
Sklep Sveta

z dne 18. decembra 1990

o podpisu Mednarodnega sporazuma o juti in proizvodih iz jute 1989

(91/51/EGS)

SVET EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti in zlasti členov 113 in 116 Pogodbe,

ob upoštevanju predloga Komisije,

ker je Mednarodni sporazum o juti in proizvodih iz jute 1989 na voljo za podpis od 1. januarja do 31. decembra 1990;

ker so vse države članice potrdile namero podpisati Sporazum;

ker bi Skupnost in njene države članice morali istočasno podpisati ta sporazum,

SKLENIL:

Člen 1

Skupnost in njene države članice sočasno in najpozneje do 31. decembra 1990 podpišejo Mednarodni sporazum o juti in proizvodih iz jute 1989 v skladu s členom 37(1) Sporazuma.

Člen 2

Predsednik Sveta se pooblasti, da določi osebo, ki je pooblaščena, da podpiše Sporazum v imenu Skupnosti.

Besedilo Sporazuma je priloženo temu sklepu.

V Bruslju, 18. decembra 1990

Za Svet

Predsednik

G. De Michelis

--------------------------------------------------
Odločba Komisije

z dne 10. januarja 1990

o odobritvi odstopanja Franciji in določitvi enakovrednih zdravstvenih pogojev, ki jih je treba upoštevati v zvezi z razkosavanjem svežega mesa

(90/31/EGS)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske gospodarske skupnosti,

ob upoštevanju Direktive Sveta 64/433/EGS z dne 26. junija 1964 o zdravstvenih problemih, ki vplivajo na trgovino s svežim mesom v Skupnosti [1], kakor je bila nazadnje spremenjena z Direktivo 88/657/EGS [2], in zlasti člena 13 Direktive,

ker je po členu 13 Direktive 64/433/EGS v skladu s postopkom iz člena 16 odstopanja od odstavka 45(c) Priloge I mogoče na zahtevo odobriti vsaki državi članici, ki ponudi podobna jamstva; ker je treba s temi odstopanji določiti zdravstvene pogoje, ki so vsaj enakovredni pogojem iz navedene Priloge;

ker so organi Francije v pismu z dne 18. januarja 1989 Komisiji predložili zahtevo za odstopanje od odstavka 45(c) Priloge I k Direktivi 64/433/EGS za razkosavanje svežega mesa goveda, ovac in prašičev; ker so v tej zahtevi predlagani zdravstveni pogoji; ker morajo biti zdravstveni pogoji, ki so določeni kot nadomestilo v zvezi z zahtevanim odstopanjem glede razkosavanja svežega mesa, vsaj enakovredni pogojem iz odstavka 45(c) Priloge I k Direktivi 64/433/EGS;

ker so zdravstveni pogoji, ki jih je predlagala Francija, enakovredni pogojem iz odstavka 45(c) Priloge I k Direktivi 64/433/EGS;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Ne glede na odstavek 45(c) Priloge I k Direktivi 64/433/EGS lahko Francija odobri razkosavanje svežega mesa goveda, ovac in prašičev pod pogoji iz Priloge k tej odločbi.

Člen 2

Ta odločba je naslovljena na države članice.

V Bruslju, 10. januarja 1990

Za Komisijo

Ray Mac Sharry

Član Komisije

[1] UL 121, 29.7.1964, str. 2012/64.

[2] UL L 382, 31.12.1988, str. 3.

--------------------------------------------------

PRILOGA

Posebni pogoji za razkosavanje trupov goveda, ovac in prašičev

1. Trupi se iz prostorov za klanje po ohladitvi v hladilnih prostorih, kjer zrak, ki prihaja iz uparjalnikov, doseže tako temperaturo, da je mogoče trupe goveda v 48 urah, trupe ovac in prašičev pa v 20 urah, ohladiti na notranjo temperaturo + 7 °C, prenesejo v prostore za razkosavanje, kjer temperatura ne preseže + 12 °C in ki se nahajajo v isti skupini zgradb kot hladilnice.

2. Meso se prenese v eni sami fazi.

3. Trupi se prinesejo v prostor za razkosavanje in izkostijo, še preden dosežejo notranjo temperaturo + 7 °C, če se razkosavanje izvrši 48 ur po zakolu v primeru govejih trupov in 20 ur v primeru ovčjih in prašičjih trupov.

4. Čas, ki preteče med vnosom mesa v prostor za razkosavanje in naknadnim hlajenjem, ne presega 60 minut.

5. Ko je meso razkosano in pakirano, ga je treba prenesti v ustrezne hladilne prostore.

--------------------------------------------------